Regina Karaliūnienė

Regina Kasperavičiūtė-Karaliūnienė (g. 1949 m. balandžio 16 d. Jonavoje) – kraštotyrininkė, muziejininkė, Jonavos kraštotyros muziejaus įkūrėja (1989 m.) ir jo vadovė, sunaikintų Jonavos rajono kaimų ir Jonavos krašto dvarų istoriografė, kraštotyros filmų scenaristė, istorijos mokytoja, Jonavos kultūros veikėja.

Biografija 
Nuo 1956–1964 m. mokėsi Skarulių 8-metėje mokykloje (Jonavos raj.), 1964–1967 m. – Jonavos vidurinėje mokykloje, nuo 1973 m. iki 1979 m. Vilniaus universiteto Komunikacijos fakultete studijavo bibliotekininkės-bibliografės specialybę, 1979–1984 m. – Vilniaus pedagoginiame institute, įgijo istorijos mokytojos specialybę.

1967–1971 m. Jonavos baldų kombinato kontrolierė, meistrė, 1971–1973 – GS „Azotas" aparatininkė, 1973–1979 m. Jonavos 2-osios bibliotekos vedėja, 1979–1989 m. Jonavos 1-osios vidurinės mokyklos mokytoja, 1981–1989 m. Užusalių pagrindinės mokyklos mokytoja (Jonavos rajonas), XX a. X deš. Jonavos 3-osios vidurinės mokyklos istorijos mokytoja, Jonavos kraštotyros muziejaus vedėja, 1992–2013 m. Jonavos krašto muziejaus direktorė.

1991 m. Samulevičių sodyboje-klėtelėje įkūrė muziejų. Parengė šviečiamojo pobūdžio programas-projektus moksleiviams „Pažinkime gimtąjį kraštą", „Amatai ir amatininkai Jonavos krašte", „Kryždirbystė Jonavos krašte", „Jonavos krašto dvarų kultūros paveldas, buitis, tradicijos ir papročiai", dešimtis kitų istorinių, meninių, etnokultūros projektų. Nuo 2002 m. gidė.

Darbos sritys – muziejininkystė, tautodailė. Skaitė pranešimą V mokslinėje muziejininkų konferencijoje „Jonavos krašto muziejaus senųjų ikonų rinkinys" (2002). Išvertė A. Dedelevo knygą „Jonavos miestelis" (1894 m.), knygą „Paskutinis Žeimių grafas Mykolas Kosakovskis".

1989–1992 – Lietuvos kraštotyros draugijos Jonavos skyriaus atsakingoji sekretorė, Jonavos rajono savivaldybės Rezistencijos ir kitų kraštiečių atminimo įamžinimo komisijos pirmininkė.

Ištekėjusi; vyras Leonas Karaliūnas (g. 1951 m.), Jonavos krašto muziejaus darbuotojas.

Bibliografija 

 Skarulių kaimo istorija
 Jonavos rajonų sunaikintų kaimų istorija (I, II dalys)
 Jonavos krašto dvarų istorija
 Jonavos dvarų parkų istorijos fiksacijos (I, II dalys)
 Jonavos kraštas, 1996
 Jonavos krašto kapai ir paminklai, 1998
 Jonava – Lietavos kraštas, 2000
 Mano gimtinė – gyva atmintyje, 2005
 Žydai Lietuvoje (kraštotyros darbai), 2000
 Sentikiai Jonavos krašte
 Mūsų kraštas (skirta Jonavos 250 metų jubiliejui), 2000
 Būki versme, 1998 (bendraautorė)
 Jonavos kraštas (kons.), 2002
 Mano gimtinė gyva atmintyje, 2005
 Jonavos krašto kryždirbystė
 Jonavos krašto muziejui – 20, 2009.

Filmų scenarijai 
Sukūrė scenarijus filmams:
 Golgotos ir kančių keliais (I dalis)
 Suskambo Atgimimo varpai (II dalis)
 Sklinda garsas nuo kryžiuočių apie Žeimių žemę (skirtas 635-osioms Žeimių miestelio įkūrimo metinėms)
 TV filmas apie S. Samulevičienę, R. Samulevičių, A. Samuolį
 TV filmas apie sunykusį Skarulių kaimą.

Apdovanojimai 
 Lietuvos kraštotyros draugijos diplomai ir pagyrimo raštai
 Lietuvos gamtos apsaugos ministerijos padėkos raštai
 Jonavos rajono savivaldybės padėkos
 Jonavos rajono savivaldybės Kultūros skyriaus, Švietimo, kultūros ir sporto skyrių padėkos
 LR Seimo Pirmininko padėkos (už tremtinių ir rezistentų atsiminimų tyrimą).

Šaltiniai 

Lietuvos kraštotyrininkai
Lietuvos muziejininkai
Lietuvos pedagogai
Lietuvos muziejų direktoriai
Lietuvos gidai
Lietuvos parkotyrininkai